Document ID: /roh_data/filtered/fineweb-2-filterrobots_roh.jsonl.gz/17141

Ils beach-volleyballers svizzers Nico Beeler e Marco Krattiger gudognan il turnier ad Edmonton en il Canada. Per l'emprima giada an ils dus Svizzers cuntanschì il final d'in turnier da la World Tour e gist datti ina victoria. Cunter ils numers in dal turnier, ils Canadais Grant O'Gorman e Ben Saxton, gudognan Nico Beeler e Marco Krattiger en trais sets cun 21:15, 23:25 e 15:8.
Per mai va cun questa medaglia da la World Tour in siemi d'uffanza en vigur. Jau na vegn segir betg a trair or ella en las proximas 24 uras.
Beeler/Krattiger gudognan uschia ina premia da 10'000 Dolars oravant tut conquistan els uschia impurtants puncts en la qualificaziun per ils gieus olimpics 2020 a Tokio.
13 onns suenter Heuscher/Kobel
La victoria da Beeler/Krattiger è l'emprima victoria d'in duo da la Svizra d'in turnier da la World Tour dapi Patrick Heuscher e Stefan Kobel il 2006.
RR novitads 09:00